Simeon Slavçev

**Simeon Nençev Slavçev** ( ) — Bolqarıstanlı peşəkar futbolçu. Polşanın "Vieçuzta Krakov" klubunda müdafiə meyilli yarımmüdafiəçi kimi çıxış edir.

Slavçev peşəkar karyerasına 2010-cu ildə "Litex Loveç" klubunda başlayıb. "Çavdar Etropole" klubuna icarəyə verildikdən sonra onların komandasında əsas heyət oyunçusu olub. 2014-cü ildə Portuqaliyanın Sportinq klubu ilə müqavilə imzalayır, lakin orada əsas komandaya düşə bilmir. Bolton Uonderers, "Apollon Limassol" və "Lexia Qdansk" klublarında icarə əsasında oynadıqdan sonra o, 2018-ci ildə Qarabağ klubuna transfer olur.

## Karyera

### İlk illər
Slavçev karyerasına doğulduğu şəhərin "Septemvri Sofia" klubunda başlayır. O, altı yaşında onların uşaq komandasına qoşulur.

2006–07 mövsümündə o, klubun gənclər komandasının dəvət edilir. 2007-ci ildə Slavçev Slaviya Sofiya klubuna qoşulur və klubla 2007–08 mövsümündə Bolqarıstan U-15 Çempionatının qalibi olur.

### Litex Loveç
Slavçev 2010-cu ilin oktyabrında "Litex"in əsas komandasına transfer edilir. O, 2010–11 mövsümündə, "Litex"in 31 oktyabr 2010-cu ildə "Slaviya Sofiya" üzərində 2–0 hesablı qələbə qazandıqları oyunda Xristo Yanevin əvəzləyərək meydana çıxır və "Litex"in heyətində debüt edir.

2011-ci ilin iyulunda Slavçev bir mövsümlük icarə müqaviləsi əsasında "Çavdar Etropole" klubuna qoşulur. 2011–12 mövsümündə o, burada 13 oyunda meydana çıxır.

2012-ci ilin yayında "Litex"ə qayıdır. 4 noyabr 2012-ci ildə, "Litex"in "Çerno More" klubu üzərində 4–1 hesablı qələbə qazandığı oyunda ilk qolunu vurur.

### Sportinq
19 may 2014-cü ildə Slavçev 2,5 milyon avro qarşılığında Portuqaliyanın "Sportinq" klubuna transfer olunur və klub ilə 5 illik müqavilə imzalayır.

#### Bolton, Apollon və Lexiya
2 fevral 2015-ci ildə Slavçev mövsümün sonuna qədər Bolton Uonderers klubuna icarəyə verilir. O, İngiltərə çempionatında debütünü 7 fevral 2015-ci ildə "Derbi Kaunti" ilə matçda edir. Sonradan Slavçev zədələnərək mövsümün sonuna qədər sıradan çıxır.

11 avqust 2015-ci ildə Slavçev 2015–16 mövsümü üçün icarə əsasında Kiprin "Apollon Limassol" komandasına qoşulur. O, 23 avqust 2015-ci ildə, "Aris" klubu ilə oyunda, yeni komandasında debüt edir və oyunun əlavə vaxtında komandasının qələbə qolunu vurur. 19 may 2016-cı ildə "Apollon" ilə Kipr Kubokunu qazanır.

Slavçev 2015–16 mövsümünün sonunda zədələnir. "Sportinq" onun daha çox təcrübə toplamaq və tam formada olması üçün onu yenidən icarəyə vermək qərarına gəlir. 17 avqust 2016-cı ildə Slavçev bir mövsümlük icarə əsasında Polşanın "Lexia Qdansk" klubuna keçir. Slavçev yeni komandasında debütünü 9 sentyabr 2016-cı ildə, "Krakoviya" üzərində 1:0 hesablı qələbə qazandıqları oyunda edir. O, komanda üçün ilk qolunu 11 mart 2018-ci ildə Legia Varşava klubuna evdə 1–3 hesabı ilə uduzduqları oyunda vurur.

Slavçev 2017-ci ilin yayında Birminhem Siti klubunda yoxlamaya dəvət edilir.

### Qarabağ
5 iyul 2018-ci ildə Slavçev Qarabağ FK ilə 3 illik müqavilə imzalayır.

### Levski Sofiya
Slavçev "Qarabağ" klubu ilə bağladığı müqaviləni ləğv etməyə razılaşdıqdan sonra vətənə qayıdır. 22 dekabr 2019-cu ildə Levski Sofia ilə 3 illik müqavilə imzalayır. O, 15 fevral 2020-ci ildə Əbədi Derbidə "ÇSKA Sofiya" ilə 0–0 hesabıyla bitmiş oyunda meydana çıxaraq yeni klubunda debüt edir.

20 iyun 2020-ci ildə Slavçev klubda ilk qolunu, 3–3 hesabı ilə bitən başqa bir Əbədi derbidə, "ÇSKA"nın qapısına vurur.

### Lokomotiv Sofiya
2021-ci ilin dekabrında Slavçev Lokomotiv Sofiya klubu ilə bir il yarımlıq müqavilə imzalayır.

### Vieçuzta Krakov
3 yanvar 2023-cü ildə "Lexiya Qdansk"ın qış transfer pəncərəsində onuunla yenidən müqaviilə imzalamaq səylərinə baxmayaraq, Slavçev Polşanın dördüncü divizion komandası olan "Vieçuzta Krakov" ilə iki il yarımlıq müqavilə imzalayır.

## Milli komanda karyerası
2009-cu ilin sentyabrında məşqçi Atanas Jelev tərəfindən "Bolqarıstan U-17" millisinə çağırılır və "UEFA U-17 Avropa çempionatı"nda iştirak edir.

2011-ci ildə o, "UEFA U-19 Avropa çempionatı" üçün "Bolqarıstan U19" millisinə çağırılır.

2012-ci ildə o, məşqçi Mixail Madanski tərəfindən "Bolqarıstan U21" milli komandasına dəvət edilir.

2013-cü ildə Lyuboslav Penev tərəfindən 2014 Dünya Kuboku seçmə mərhələsində Malta və Danimarka ilə oyun üçün Bolqarıstan millisinə çağırılır.

15 oktyabr 2013-cü ildə "2014-cü il FİFA Dünya Kuboku"nun seçmə mərhələsi üçün Çexiyaya qarşı son matçda əsas komandada debüt edir.

25 mart 2016-cı ildə Slavçev Portuqaliya üzərində 0:1 hesablı səfər qələbəsi zamanı meydanda olur.

2016-cı il noyabrın 13-də DÇ-2018-in seçmə mərhələsində Belarusa 1:0 hesabı ilə qalib gəldikləri matçda o, tam 90 dəqiqə meydanda olur.

## Statistika

### Klub

## Titulları

### Klub
; Qarabağ
* Azərbaycan Premyer Liqası: 2018–19

; Litex Loveç
* Bolqar A PFG: 2010–11

; Apollon Limassol
* Kipr Kuboku: 2015–16

### Fərdi
* Bolqarıstanın Mövsümün Ən Yaxşı Gənc Oyunçusu: 2013
* "Loveç"də ilin idmançısı: 2013

## İstinadlar